पिछले बजट में बांसवाड़ा को लेकर 28 घोषणाएं, 9 पूरी, बाकी अभी भी अधूरी
भास्कर संवाददाता | बांसवाड़ा
मुख्यमंत्रीवसुंधरा राजे ने पिछले वर्ष बजट घोषणाओं में बांसवाड़ा को लेकर 28 घोषणाएं की थी। इनमें से कई घोषणाएं प्रदेश लेवल की थी, जिसमें बांसवाड़ा को शामिल किया था। इन घोषणाओं में से महज 9 घोषणाएं ही ऐसी है, जो पूरी हुई है।
पूरी हुई घोषणाओं में से अधिकांश विभागीय है, जैसे स्कूल क्रमोन्नत करना, टीएडी के छात्रावास निर्माण आदि है। लेकिन मूलरूप से बांसवाड़ा शहर के विकास और ग्रामीण विकास को लेकर जिन पर सालभर में काम होना था, उसमें सरकार और प्रशासन एक कदम तक आगे नहीं बढ़ पाया है।
वैसे बांसवाड़ा की सबसे बड़ी जरूरत माही की नहरें को ठीक करना है, लेकिन पिछले तीन सालों से जर्जर हाल में है ओर बड़ी मात्रा में पानी बहकर बर्बाद हो रहा है। कई बार विभाग ने करोड़ों रुपए के प्रस्ताव भेजे थे, लेकिन सरकार की ओर से स्वीकृत नहीं हुए है।
रेलवेके लिए जमीन उपलब्ध करवाने 136 करोड़ की आस
इसबार के बजट में क्षेत्र के लोगाें को वागड़ अंचल को रेल सुविधा से जोड़े जाने के लिए रेलवे विभाग को जमीन उपलब्ध करवाने शेष 20 प्रतिशत मुआवजा राशि 136 करोड़ देने की घोषणा करने की उम्मीद है, जिससे कि केंद्र सरकार की ओर से आवंटित 90 करोड़ के बजट का पूरा उपयोग किया जा सके और अर्थ वर्क, पुलों का निर्माण कार्य में तेजी लाई जा सके।
>जैविकखेती में बांसवाड़ा शामिल, काम शुरू नहीं :जैविक खेती को लेकर बांसवाड़ा शामिल था। पड़ोसी डूंगरपुर में इस दिशा में काम शुरू हो चुका है, लेकिन बांसवाड़ा में अभी कुछ नहीं हुआ। भले ही विभाग का दावा है कि काम अंडर प्रोसेस में चल रहा है, लेकिन अब तक यह नहीं पता कि कौनसा गांव पूर्ण जैविक खेती शुरू करेगा।
>मानगढ़धाम पर राष्ट्रीय संग्रहालय बनाना : आदिवासियोंका आस्थास्थल मानगढ़ धाम पर संग्रहालय बनाने की बात कहीं थी। लेकिन हकीकत यह है कि कागजों में भले ही अधिकारी प्रक्रिया चलना बता रहे है ,परंतु मौके पर तो संग्रहालय को लेकर कुछ काम हुआ है और ही पहले से ही अधूरे काम पूरे किए गए है।
>सीवरेज लाइन शुरू करनी थी, अभी नगर परिषद ने अटकाया सीवरेजलाइन इस साल शुरू करनी थी। कंपनी की ओर से 95 प्रतिशत काम पूरा कर लिया है, लेकिन 3 किमी नगर परिषद के हिस्से में पुराने पाइपों की सफाई का काम था, जो अब तक पूरा नहीं हुआ है। इस कारण सीवरेज प्लांट शुरू नहीं हो पा रहा है।
>धार्मिकपर्यटन विकसित हो सकता है, लेकिन काम नहीं : बांसवाड़ाधार्मिक पर्यटन के रूप में विकसित करने की बात कहीं गई थी। हकीकत यह है कि इस दिशा में कुछ भी काम नहीं हो रहा है। इस साल तो माही महोत्सव तक नहीं हुआ है। बांसवाड़ा को पर्यटन सर्किट बनाने की दिशा में बात कहीं थी, यह मामला अधूरा पड़ा हुआ है।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva